CELEX: 42012D0345
Language: el
Date: 2012-06-20 00:00:00
Title: 2012/345/ΕΕ: Απόφαση των αντιπροσώπων των κυβερνήσεων των κρατών μελών, της 20ής Ιουνίου 2012 , για τον διορισμό δικαστών και γενικών εισαγγελέων του Δικαστηρίου

29.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 169/60
            
         ΑΠΌΦΑΣΗ ΤΩΝ ΑΝΤΙΠΡΟΣΏΠΩΝ ΤΩΝ ΚΥΒΕΡΝΉΣΕΩΝ ΤΩΝ ΚΡΑΤΏΝ ΜΕΛΏΝ
   της 20ής Ιουνίου 2012
   για τον διορισμό δικαστών και γενικών εισαγγελέων του Δικαστηρίου
   (2012/345/ΕΕ)
   ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 19,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 253 και 255,
   Εκτιμώντας τα ακόλουθα:
   
               (1)
            
            
               Η θητεία δεκατεσσάρων δικαστών και τεσσάρων γενικών εισαγγελέων του Δικαστηρίου λήγει στις 6 Οκτωβρίου 2012. Για την περίοδο από τις 7 Οκτωβρίου 2012 έως τις 6 Οκτωβρίου 2018, δεκατέσσερις δικαστές και τέσσερις γενικοί εισαγγελείς πρέπει να διορισθούν στο Δικαστήριο.
            
         
               (2)
            
            
               Στις 25 Απριλίου 2012, με την απόφαση 2012/244/ΕΕ (1), οι αντιπρόσωποι των κυβερνήσεων των κρατών μελών διόρισαν ένδεκα δικαστές και τέσσερις γενικούς εισαγγελείς στο Δικαστήριο για την περίοδο από τις 7 Οκτωβρίου 2012 έως τις 6 Οκτωβρίου 2018.
            
         
               (3)
            
            
               Για να συμπληρωθεί η μερική αντικατάσταση των δικαστών και των γενικών εισαγγελέων του Δικαστηρίου, οι αντιπρόσωποι των κυβερνήσεων των κρατών μελών θα πρέπει να διορίσουν περαιτέρω τρεις δικαστές και έναν γενικό εισαγγελέα για τις θέσεις που πρέπει να πληρωθούν.
            
         
               (4)
            
            
               Οι κυβερνήσεις των κρατών μελών πρότειναν τον εκ νέου διορισμό του κ. Antonio TIZZANO και τον διορισμό του κ. Christopher VAJDA, ως δικαστών του Δικαστηρίου, καθώς και τον εκ νέου διορισμό του κ. Paolo MENGOZZI, ως γενικού εισαγγελέα του Δικαστηρίου. Η επιτροπή που έχει συσταθεί με το άρθρο 255 της Συνθήκης για τη λειτουργία της Ευρωπαϊκής Ένωσης έδωσε τη γνώμη της σχετικά με την επάρκεια των προαναφερόμενων υποψηφίων για την άσκηση των καθηκόντων του δικαστή ή γενικού εισαγγελέα του Δικαστηρίου.
            
         
               (5)
            
            
               Δύο δικαστές και ένας γενικός εισαγγελέας του Δικαστηρίου θα πρέπει, συνεπώς, να διορισθούν για την περίοδο από 7ης Οκτωβρίου 2012 έως 6ης Οκτωβρίου 2018. Η εναπομένουσα θέση δικαστή του Δικαστηρίου θα πληρωθεί αργότερα,
            
         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Διορίζονται δικαστές του Δικαστηρίου, για την περίοδο από τις 7 Οκτωβρίου 2012 έως τις 6 Οκτωβρίου 2018, οι:
   
                
            
            
               κ. Antonio TIZZANO
            
         
                
            
            
               κ. Christopher VAJDA.
            
         2.   Ο κ. Paolo MENGOZZI διορίζεται γενικός εισαγγελέας του Δικαστηρίου για την περίοδο από τις 7 Οκτωβρίου 2012 έως τις 6 Οκτωβρίου 2018.
   Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   
   
      Βρυξέλλες, 20 Ιουνίου 2012.
      
         
            Ο Πρόεδρος
         
         J. TRANHOLM-MIKKELSEN
      
   
   
      (1)  ΕΕ L 121 της 8.5.2012, σ. 21.